CELEX: 32020D0122
Language: ro
Date: 2020-01-16 00:00:00
Title: Decizia de punere în aplicare (UE) 2020/122 a Comisiei din 16 ianuarie 2020 privind încheierea unui Acord sub forma unui schimb de scrisori între Uniunea Europeană și Statele Unite Mexicane privind modificarea anexelor I și II la Acordul între Comunitatea Europeană și Statele Unite Mexicane privind recunoașterea reciprocă și protecția denumirilor de băuturi spirtoase

29.1.2020   
               
               
                  RO
               
               
                  Jurnalul Oficial al Uniunii Europene
               
               
                  L 23/1
               
            
         DECIZIA DE PUNERE ÎN APLICARE (UE) 2020/122 A COMISIEI
         din 16 ianuarie 2020
         privind încheierea unui Acord sub forma unui schimb de scrisori între Uniunea Europeană și Statele Unite Mexicane privind modificarea anexelor I și II la Acordul între Comunitatea Europeană și Statele Unite Mexicane privind recunoașterea reciprocă și protecția denumirilor de băuturi spirtoase
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Decizia 97/361/CE a Consiliului din 27 mai 1997 privind încheierea unui Acord între Comunitatea Europeană și Statele Unite Mexicane privind recunoașterea reciprocă și protecția denumirilor de băuturi spirtoase (1), în special articolul 4,
         întrucât:
         
                     (1)
                  
                  
                     Acordul între Comunitatea Europeană și Statele Unite Mexicane privind recunoașterea reciprocă și protecția denumirilor de băuturi spirtoase (2) (denumit în continuare „acordul”) a intrat în vigoare la 1 iulie 1997.
                  
               
                     (2)
                  
                  
                     În conformitate cu articolul 18 din acord, Uniunea și Statele Unite Mexicane au negociat un Acord sub forma unui schimb de scrisori pentru a înlocui anexele I și II la acord, în scopul de a actualiza și a corecta listele băuturilor spirtoase care beneficiază de protecție.
                  
               
                     (3)
                  
                  
                     Acest schimb de scrisori trebuie aprobat în numele Uniunii Europene.
                  
               
                     (4)
                  
                  
                     Măsurile prevăzute în prezenta decizie sunt conforme cu avizul Comitetului pentru băuturi spirtoase,
                  
               DECIDE:
         
            Articolul 1
            Acordul sub forma unui schimb de scrisori între Uniunea Europeană și Statele Unite Mexicane de înlocuire a anexelor I și II la Acordul între Comunitatea Europeană și Statele Unite Mexicane privind recunoașterea reciprocă și protecția denumirilor de băuturi spirtoase se aprobă în numele Uniunii Europene.
            Textul Acordului sub forma unui schimb de scrisori, inclusiv al anexelor I și II înlocuite, este anexat la prezenta decizie.
         
         
            Articolul 2
            Membrul Comisiei responsabil cu Agricultura și Dezvoltarea Rurală este împuternicit să semneze schimbul de scrisori prin care Uniunea Europeană își asumă obligații.
         
         
            Adoptată la Bruxelles, 16 ianuarie 2020.
            
               
                  Pentru Comisie
               
               Janusz WOJCIECHOWSKI
               
                  Membru al Comisiei
               
            
         
         
            (1)  JO L 152, 11.6.1997, p. 15.
         
            (2)  JO L 152, 11.6.1997, p. 16.